वणी

वणी (Wani) भारत के महाराष्ट्र राज्य के यवतमाल ज़िले में स्थित एक शहर है। यह इसी नाम की तालुका का मुख्यालय भी है।

जनसांख्यिकी 
वर्ष २०११ की जनसंख्या के अनुसार वणी में ५२८३४ जनसंख्या है, जिनमे ५१ प्रतिशत लोग पुरुष तथा ४९ प्रतिशत लोग महिलाए है। वणी शहर की औसत साक्षरता ७४ प्रतिशत है जो की भारत की औसत साक्षरता ५९ प्रतिशत के मुकाबले काफी अधिक है। पुरुष लोगो की साक्षरता ८० प्रतिशत एवं महिलाओं की साक्षरता ६८ प्रतिशत है। १३ प्रतिशत जनसंख्या की उम्र ६ वर्ष से कम है।

विवरण 
बहुत समय पहले वणी शहर को 'वुन' के नाम से जाना जाता था एवं यह शहर ब्रिटिश शासन काल में जिला मुख्यालय था, बाद में वणी शहर को तालुका कर दिया गया और यवतमाल को जिला बनाया गया। कोयला खानोंकी बहुतायत के कारण यह शहर 'ब्लैक डाईमंड सिटी' या 'काले हीरों का शहर' के नाम से भी प्रसिद्ध है।

भूगोल 
वणी शहर यवतमाल शहर से १०७ किलो मीटर दूर पूर्व की और स्थित है, इसे काले हीरों का शहर भी कहा जाता है, यहाँ पर रुकने वाली गाड़ियाँ हैं: नंदीग्राम एक्सप्रेस, पटना पूर्णा एक्सप्रेस तथा ताडोबा एक्सप्रेस। नज़दीक का प्रमुख मेन लाइन रेलवे स्टेशन वरोरा है।

चित्रदीर्घा

विद्यालय 
 लोकमान्य तिलक महा विद्यालय 
 लायन्स इंग्लिश माध्यम हाई स्कूल 
 स्वर्णलीला अंतर्राष्ट्रीय विद्यालय 
 विवेकानंद विद्यालय एवं जूनियर कॉलेज 
 बाल विद्या मंदिर 
 माता यशोदा प्राथमिक स्कूल

स्थान 
वणी शहर में प्रमुख बाजार गांधी चौक में तथा अम्बेडकर चौक के पास म्युनिसिपल मार्किट स्थित है।

इन्हें भी देखें 
 यवतमाल ज़िला

सन्दर्भ 

यवतमाल ज़िला
महाराष्ट्र के शहर
यवतमाल ज़िले के नगर